Kas on olemas üleloomulik meile tundmatu maailm?
Kas on elu pärast surma?
Kas inglid on olemas?
Kas me saame unenägudes taevaseid sõnumeid?
Kas me saame avada iidseid üleloomulikke saladusi?
Kas tervenemisimed on tõelised?
Sid Roth on 35 aastat uurinud üleloomulikku maailma.
Ole koos Sidiga saates: "See on üleloomulik!"
Tere tulemast!
Pean televaatajatele selgitama, mis toimub.
Ütlesin publikule, et kui nad on väga valjuhäälsed,
siis ma ei kuule iseennast ja pean täielikult Jumalat usaldama.
Neile see meeldis. Ja ausalt öeldes mulle ka.
Minu maailmas on üleloomulik tavapärane.
See on õhk, mida hingan. See on parim hapnik maailmas.
Leidsime üleloomuliku võtme, mida esimesed kristlikud juudid mõistsid.
Tänapäeva kristlased ei ole kahjuks selle juudi arusaamaga kursis
ning neil puudub võti, mis avaks ukse eriliste Jumala õnnistuste juurde
nende perekonnas, tervise alal, tundeelus ja kõiges muus.
See kõik võib meile osaks saada paljude needuste asemel.
Räägime, kuidas see õnnistuste võti leida ja needustest vabaneda,
et võiksid seda teha nii, nagu Piibel õpetab.
Tegemist on iidse juudi võtmega,
mis lahendab kõik inimkonnale teadaolevad probleemid.
Televaatajate hulgas on praegu neid, kellel puudub lootus.
Su lootus on kadunud, sest asjad on halvasti. Anname sulle võtme.
Craig Hill, mida ütled neile, kellel ei ole enam lootust?
Imeline on see, et meil on lootust Messia tõttu.
Markuse 5. ptk räägib mehest,
keda hüüti Gadara seestunuks.
Tal polnud mingit lootust. Ta oli linnast ja kodust ära aetud.
Ta elas surnuhaudades ja tema sees oli leegion deemoneid.
See mees kohtus Jeesusega.
Võime öelda, et selle mehe olukord oli lootusetum kui sinul.
Just nii, nagu Sid ütles: sul on lootust,
sest sama võib osaks saada sulle, isegi kui oled sügaval pattudes.
Oled võib-olla haige või su peresuhted on väga halvad.
Sul on lootust, sest sama juhtub täna sinuga.
Kohtud Jeesusega ja kõik muutub.
Meid, juute, teatakse kui õnnistatud rahvast. - Jah.
Iisraeli rahvas on kõige õnnistatum rahvas maa peal.
Nende raha väärtus tõuseb, meie raha väärtus langeb.
Nende kinnisvara väärtus aina tõuseb ja suurimad leiutised on nende nimel.
Miks see nii on? - Usun, et juudid mõistavad õnnistuse põhimõtet.
Enamik ei mõista seda.
Juudid moodustavad USA rahvastikust vaid 2%.
Forbesi 400 rikkaima ameeriklase edetabelis, kus kõik on miljardärid,
on aga 40% juute. 30% Nobeli teaduspreemia võitjatest on juudid.
25% kõigi Nobeli preemiate võitjatest on juudid.
Miks see nii on? Usun, et võtmeks on juudi vanemad,
kes teavad, kuidas vabastada õnnistusi oma laste üle.
Mis on õnnistus?
See tähendab rääkida teise inimese ellu, mida Jumal tema kohta ütleb.
Heebrea k sõna on "baruch", millega paljud juudi palved algavad.
Selle otsene tähendus on kellegi ees põlvitama,
selle vaimulik tähendus on aga lubada kellegi ellu õitseng.
Õnnistades räägid, mida Jumal selle inimese kohta ütleb,
see vabastab midagi üleloomulikku ja annab tema ellu õitsengu.
Räägi 87-aastasest inimesest, kes õnnistas 65-aastast.
Mu sõber teadis, et tema isa on sügaval enda sees kui väike laps,
kes pole vabaks saanud.
Ta oli sageli tige, otsis tähelepanu ja tunnustust.
Mu sõber mõistis, et tema 65-a isa ei ole kunagi õnnistatud.
Mu sõber helistas oma 87-a vanaisale ja ütles:
"Vanaisa, isal tuleb 65. sünnipäev. Kui ostan sulle lennukipileti,
kas tuled ja paned oma käed talle peale, vaatad silma ja õnnistad teda?"
See 87-a vana mees ei saanud täpselt aru, mida talt paluti,
aga ta tuli meeleldi peret vaatama ja oma poja 65. sünnipäevale.
Mu sõber selgitas talle oma soovi.
Sellel sünnipäeval vabastas 87-aastane isa õnnistuse
oma 65-aastase poja üle, kelle elu muutus täielikult.
Nende 42-pojapoeg, minu sõber, rääkis, et ta vaatas oma isa silmi
ja nägi, et midagi oli muutunud.
See hirmunud ja ebakindel poiss, kes läbi mehe silmade vaatas,
oli kadunud. Ta nägi esimest korda üht enesekindlat meest.
Seda 65-a meest ootas ees lahutus. Ta naine oli ta juba maha jätnud.
Kaks nädalat hiljem tuli aga naine tagasi ja ütles:
"Ma ei tea, mis on juhtunud,
aga sellise mehega abiellusin ma 45 aastat tagasi,
kuid 45 aastat nägin ma ebakindlat väikest poissi,
kes elas oma viha minu peal välja. Nüüd on ta aga täiesti muutunud.
Ma ei taha enam lahutust, vaid soovin elu lõpuni temaga olla."
Needuste uksi on tahtmatult avatud ja need kanduvad põlvkonniti edasi.
Täna sa ei kuule mitte ainult iidsest juudi õnnistusest,
vaid õpid ka, kuidas sulgeda uks needustele,
nii et see enam järgmisi põlvi ei mõjuta.
Jää meiega.
Naaseme varsti saatesse.
Maailmas on nii vähe üksmeelt, sest tähtis on eristumine.
Päevast päeva järgime oma eludes eri visioone.
Piiblist aga loeme, et Messias eemaldas juute ja paganaid
eraldava vaheseina, et luua üks uus inimene, kellel on täiuse vaim,
et maailm võiks näha suurimat Jumala liikumist eales.
Sid Roth on leidnud Piiblist võtme - juutideni jõuab Jumala armastusega.
Üks uus inimene avab ukse imedeks ja tunnustähtedeks
ja kõik näevad, kuidas nähtamatu Jumala tõotused saavad tõeks.
Meie kodulehelt leiad teavet, mis aitab sul mõista,
kuidas üks uus inimene on oluline, et tuua rahvahulki Jumala juurde.
Mõistad Iisraeli ja Koguduse juudi juuri ning kuidas kõik maailma
rahvad kogevad õnnistusi, mida inimkonna ajaloos veel kogetud pole
Ava meie koduleht ja õpi tundma, kuidas üks uus inimene on võti
Jumala suurimate õnnistusteni.
Naaseme saatesse "See on üleloomulik!"
Ühiskonnas on palju lahkmeelt.
Kuidas taastada kultuur, kus lapsed austavad vanemaid?
Kuhu selline kultuur on kadunud, Craig?
Lugupidamatus on needuse ahel, mis ulatub põlvest põlve
ja muutub aina hullemaks.
Lapsed, kes on väiksena saanud hingehaavu, kasvavad suureks,
abielluvad ja võtavad need hingehaavad oma abiellu kaasa.
Nii on olemas inimesi, kes selle needuse tõttu haavavad oma kaasat ja vastupidi.
Ema ja isa solvavad üksteist
ja kordavad tahtmatult sama, mis juhtus nende lapsepõlves.
Ja kuna lapsi haavati ja solvati, koheldi ebaõiglaselt, karjuti,
oldi väga karmid, siis nad ei austa oma südames oma vanemaid.
See on väga ohtlik. 5. Moosese 5:16 on piibellik tõde:
"Sa pead austama oma isa ja ema, (2 põhjust) et su päevi pikendataks
ja et su käsi hästi käiks sellel maal, mille Issand, su Jumal, sulle annab!"
Kui lapsed ei austa vanemaid ega andesta neile, lühendavad nad oma elu.
Ka suurena ei pruugi neil paljudes valdkondades hästi minna,
nt rahaasjus, peresuhetes, tööalaselt ja tervise mõttes.
Põhjus võib olla selles, et nad kritiseerisid lapsena oma vanemaid
ning otsustasid neid mitte austada.
Too näide mässumeelsest lapsest.
Ühel mehel oli väga palju probleeme oma lastega.
Tal oli 17-a poeg ja 15-a tütar. Ta rääkis mulle:
"Nad ei austa mind ega mu naist üldse. Nad on sõnakuulmatud.
Nad ei tee kunagi, mida palud. Nad räägivad meiega ebaviisakalt.
Ei tea, mida teha. Oleme proovinud neid distsiplineerida ja noomida."
See mees tuli meie teenistusele, kus ta õppis õnnistuse põhimõtet.
Ta mõistis: "Ma ei õnnistanud lapsena oma vanemaid kunagi,
vaid südames arvustasin neid, ei austanud neid
ja hakkasin oma isale vastu." Ta parandas meelt ja ütles:
"Jumal, andesta mulle mu enda mässumeelne suhtumine."
Järgmisel päeval läks ta oma isa juurde, kes oli veel elus,
ja ütles talle: "Isa, anna mulle mu teismelise aja vastuhakk andeks,
ja see, et ma ei palunud kunagi andeks ega otsinud lepitust.
Ma kritiseerisin sind ja mu sees oli vimm. Andesta mulle."
Mehe pere ei teadnud sellest käigust ja midagi imelist juhtus.
Ta ütles: "Midagi muutus vaimus, kui andestust palusin.
Kui koju jõudsin, oli mu poja ja tütre suhtumine täiesti muutunud.
Nad hakkasid mind ja mu naist lugupidavalt kohtlema.
Ma ei vestelnud nedega sellest, ma ei rääkinud, mida olin teinud.
Midagi üleloomulikku toimus vaimus ja muutis mu suhte lastega."
Paljud lubavad, et ei korda iialgi oma vanemate vigu,
et nad ei abiellu isasarnase mehega. Aga arva ära, mis juhtub? - Seesama.
Nad käivitavad vaimus jõu, mis avab ukse nende mustrite kordamiseks.
Kuid neid saab murda.
Usun, et keegi vaatajaist on just seda teinud.
Tõotasid, et sa ei ole iial selline nagu su isa või ema.
Kuid ometi on see nii läinud. Sa võid selle praegu murda.
Selleks palveta koos minuga, öeldes minu järgi:
Isa Jumal
Ma tunnistan täna,
et kritiseerisin oma isa.
Ma ei andestanud talle.
Ma ei austanud teda
ja heitsin ta kõrvale.
Jumal, ma parandan täna meelt.
Palun anna mulle andeks.
Andestan täna oma isale,
et ta tegi mulle haiget.
Tema ei saa selle eest maksta.
Jeesus maksis selle eest.
Kuulutan täna,
et Jeesuse veri on piisav,
et maksta iga patu eest, mida isa minu vastu tegi.
Andestan täna oma isale,
Jumal, palun andesta mulle,
et ma pole oma isa austanud.
Otsustan teda tänasest austada,
Jeesuse nimel.
Aamen.
Kui keegi palvetab nii, nagu õpetasid, siis ta suleb uksed.
Jah. - Kui uksed on suletud, mis siis juhtub?
Inimesed on füüsiliselt tervenenud, abielud on taastunud.
Vanemate ja laste suhted on täiesti taastunud, nagu enne rääkisin.
Imelised muutused on toimunud abieludes, suhetes, töösuhetes.
Olukord on täiesti pöördunud neil, kelle äri ja rahaasjad ei edenenud.
Neil, keda on saatnud äris pidev ebaõnn, hakkab äri edenema.
Too näide.
Palu üks palve, mida juudi isa oma pere pärast palub.
Sest juudid on väga õnnistatud ja kristlased tunnevad juudi Messiat.
Paljud kristlased ei ole nii õnnistatud kui paljud juudid,
kuigi kristlastel on parem leping. Too üks näide.
Juutidel on imeline traditsioon igal reede õhtul perega koos olla.
Nad söövad koos ja isa õnnistab lapsi.
Ta võib öelda umbes nii: Poeg, sa ei ole tavaline poiss.
Oled minu poeg. Ma armastan sind. Olen su üle uhke ja tunnen sust rõõmu.
Oleme Aabrahami, Iisaki ja Jaakobi Jumalaga lepingus.
Ära unusta seda. Selle tõttu saadab sind edu. Võid olla klassi parim.
Võid tulevikus olla edukas oma töös.
Võid uskuda, et Jumal annab sulle imelise naise ja palju lapsi.
Su lapsed on õnnistatud, terved, targad ja neil läheb hästi.
Sain ise praegu väga õnnistatud.
Kuidas oleks, kui sinu isa sinu eest nii palvetaks?
Varsti anname sulle imelised võtmed, mis avavad uksi ja valgus süttib.
Jää meiega.
Naaseme varsti saatesse.
Paljud teist on meile teatanud imedest ja tervenemisest,
mis on toimunud tänu selle saate vaatamisele.
Olen 14. Vaadates saadet inglitest täitusin soojusega ja nutsin.
Jumal tervendas mind 4. staadiumi vähist!
Teie saate vaatamine igal nädalal on tõeline õnnistus.
Kui saade on sind puudutanud,
siis jaga oma tunnistust aadressil: www.sidroth.org/praise.
Naaseme saatesse "See on üleloomulik!"
Graig räägib seitsmest olulisest ajajärgust elus, kus vajad õnnistust.
Paljud ei tea seda.
Näiteks räägid õnnistusest eostumisel. Selgita seda.
Esiteks, et sa sünniksid kaitsva abielulepingu raames.
Kui suur võimalus oli vanas Heebrea kultuuris sündida väljaspool abielu?
Peaaegu null. Kui suur võimalus on selleks praegu?
Ligi 40% meie riigis ja teatud rühmades meie kultuuris lausa 70%.
Teiseks, et sa oleksid oma vanematele soovitud laps.
Tänapäeval on see väga levinud, et laps eostatakse,
kuid vanemad ei soovi teda.
Mis juhtub, kui laps eostatakse, kuid vanemad parasjagu last ei taha
või ei taha üldse lapsi ja tahavad aborti teha?
Nad räägivad sellest palju, kui laps on emaüsas.
Kuidas see mõjub? - Paljud ei tea, et looted on väga-väga tundlikud.
Nad tajuvad emotsionaalselt oma ema ja isegi isa.
Nii et juba üsas võivad nad kogeda emotsionaalset hülgamist.
Nii võideldakse eluaeg tundega, et mind pole vaja, olen viga.
Keegi ei taha ega armasta mind. See on Jumala plaani vastand.
Jumala plaani järgi peab iga laps ema üsas tundma, et ta on oodatud.
Jumal ütles mulle kord midagi imelist:
"Su ema kandis sind üsas 9 kuud.
Jumal kandis sind vaimus tuhandeid aastaid
ja just õigel hetkel saatis sind maa peale."
Hea sõna! - Sa ei ole viga. Jumal soovis sind, isegi kui su ema mitte.
Räägi üksikemast, kes kasvatab last, kel pole isa.
Laps kasvab ilma isata.
Räägid nii palju isa õnnistusest. Kuidas nende lastega on?
Piiblis räägitakse palju millestki nii imelisest nagu lunastus.
Jumal ütleb, et Tema on isaks neile, kellel pole isa.
Jumal ütleb, et Tema on meheks neile, kel' pole meest.
Pojad, tütred ja üksikemad on öelnud Jumalale:
"Jumal, ma toetun Su Sõnale, mis ütleb, et oled Isa mu lapsele.
Neil ei ole maapealset isa. Ole palun Sina neile Isa."
Neil lastel on Jumalaga lähedus, mis on väga haruldane,
mida teistel isata lastel pole.
Jumal saadab nende laste juurde ka jumalakartlikke mehi,
kes räägivad nende ellu.
Räägi üksikemast, kellel oli 5-a laps. Uskumatu lugu.
See oli tunnistus abielu väest ja sellest, millist kaitset see pakub.
Üks naine tuli mu juurde ja ütles: "Mul on 5-a poeg. Kas saate aidata?"
Mis probleem on? - Tal on suur seksuaalne iha.
Imelik. Enamik viieaastestest ei teagi, et seks on olemas.
Temaga on teisiti. Ta põleb himust.
Ta puudutab teisi lapsi ebasündsal viisil.
Ja isegi täiskasvanuid.
Igal nädalal helistab õpetaja või direktor, sest laps on koolis ebasündsalt käitunud.
Oleme palvetanud, pastor on palunud,
3 kuud oleme psühhiaatri juures käinud, aga muutust ei ole.
Püha Vaim ütles mulle palve ajal: "Alusta algusest". Küsisin naiselt:
"Kas võiksid rääkida ajast, kui poeg eostati?"
Naine hakkas nutma: "Elasin sel ajal väga ebamoraalset elu."
Olin sel ööl mitme mehega. Ma ei tea täpselt, kes poja isagi on.
Mõne kuu pärast kohtasin Messiat ja andsin oma elu Talle.
Vabanesin himust ja jätsin sellise elustiili lõplikult.
Mu last ei ole iial kuritarvitatud ja temaga pole vägivallatsetud."
Kuulsin Isa häält: "Himudeemonid sisenesid poissi eostamise ajal."
Mõtlesin: "Jumal, see ei ole aus. See ei tohiks kellegagi juhtuda."
Isa vastas: "Poeg, nüüd mõistad esimesest korda Moosese seadust."
Moosese seadus? Ja mulle meenus linna karistamine hooruse eest.
See näis liiga karm. Kui Jumal seda praegu teeks, ei jääks keegi elama.
Küsisin: "Jumal, miks sa tookord nii karm olid?".
Jumal vastas: "Poeg, see polnud karmus, vaid halastus laste suhtes."
Selles ühiskonnas ei olnud last, kes oleks eostatud abieluväliselt.
Kõiki neid kaitses abielukilp. Jagasin seda ka sellele naisele.
Ta ütles nuttes: "Mina avasin ukse. Mida ma teha saan?"
Ütlesin: "Halb on see, et avasid ukse ja tekkis olukord,
kus su lapsel puudus kaitse. Sest abieluleping kaitseb last.
Deemonid said tulla, aga hea uudis on see, et Jeesus Kristus suri.
Tema veri valati, et murda needus. Himu on needus, mitte õnnistus.
Sina avasid ukse ja sul on meelevald see sulgeda."
"Viige oma poeg pastori juurde ja kuulutage see himu ebaseaduslikuks."
Naine sai mind kuulates aru, et see patt ulatub tagasi mitme põlveni.
Tema ei avanud esimesena ust. Ütlesin: "Teie murrate himu väe,
tühistage see ja viige see Messia ristile, võttes seal vastu puhtuse,
sest Jeesus suri, et maksta teie ja teie poja eest.
Siis õnnistage oma poega ja käskige deemonil Jeesuse nimel lahkuda
ja see lahkub." 2 kuud hiljem olin taas seal
ja see naine tuli mu juurde, poeg kaasas.
Naine küsis, kas mäletan teda? Ma ei mäletanud.
Kui ta oma lugu alustas, meenus ta mulle kohe.
Ta ütles: "Sa ei usu, mis juhtus. Tegime, nagu ütlesid.
Käskisime deemonil lahkuda ja see lahkus kohe. Naine purskas nutma:
"Sain oma poja tagasi! Ta on normaalne väike 5-a poiss!"
Kuula nüüd.
Kui tunnetad tõe, teeb see sind vabaks igas valdkonnas.
Jeesuses on alati lootust. Uuri tõeraamatut - Piiblit.
Tee selle järgi. Oota võitu.
Tema Ise on meie rahu,
Tema, kes tegi juudid ja paganad üheks
ja lammutas eraldava vaheseina
Tema plaan oli luua Iseenda kaudu üks uus inimene.
Üks uus inimene. (Inglise, vene ja heebrea k.)
Järgmise nädala saates:
Oled kuulnud hallidest juustest, mis muutuvad hetkega pruuniks?
Ootan seda. Või kuidas oleks kiire üleloomuliku kaalukaotusega?
Või kuidas oleks raha tekkimine ja isegi paljunemine?
Tõlge: Merle Ajaots